ዋልታ ቴሌቪዥን ፕሮግራሙን ለመጀመር ዝግጅቱ ማጠናቀቁን አስታወቀ
በኮርፖሬቱ ስር የሚዲያና ቴክኖሎጂ ኢንጂነሪንግ፣ የጥናትና ኮሙኒኬሽን፣ የቢዝነስ ዴቨሎፕመንትና የሕዝብ ግንኙነት፣ የብሮድካስቲንግና አገልግሎት ሰጪ ማዕከላት አቋቁሞ በሚዲያው ኢንዱስትሪ ልዩነት ለማምጣት እየሰራ እንደሆነ አቶ ተተካ ገልጸዋል፡፡ዋልታ ቴሌቪዥን በሀገሪቱ ብሔራዊ መግባባትን ማጎልበት፣ የሀገሪቱን የዕድገትና ልማታዊ ሥራዎችን ለዓለም ማስተዋወቅ፣  ታማኝ የሕዝብ ሚዲያ ሆኖ የመስራት ግቦችን አንግቧል ነው ያሉት ፡፡የስርጭት ፕሮግራሙ በ10892 ፍሪኩየንሲ፣ ሆሪዞንታል ፖላራይዜሽን፣ ሲምቦል ሬት 27500 እና ኤፍኢሲ ¾ የሚተላለፈው የዋልታ ቴሌቪዥን በአማርኛ ቋንቋ በቀን የ18 ሰዓት ሽፋን እንደሚኖረውም አስታውቀዋል ፡፡ዋልታ ሚዲያና ኮሙኒኬሽን ኮርፖሬት በ2017 በአፍሪካ ተጽዕኖ ፈጣሪ ሚዲያ ለመሆን ታላቅ ራዕይ መሰነቁን ነው ዋና ስራ አስፈጻሚው የገለጹት ፡፡በተያዘው ዓመት ከዋልታ ከኢንፎርሜሽ ማዕከልነት ወደ ሚዲያና ኮሙኒኬሽን ኮርፖሬት እንደተሸጋገረም አንስተዋል ፡፡በአሪ ኩባንያ ከፍተኛ የመብራት ዲዛይነርና የዋልታ ስቱዲዮ ግንባታ ፕሮጄክት ሥራ አስኪያጅ ቶርስተን ሀውር በበኩላቸው ዋልታ ዘመኑ ያፈራቸውን የሚዲያ ማሳሪያዎች የታጠቀ ስቱዲዮ መገንባቱ በተለይም በሚዲያው ኢንዱስትሪ ዓለም ለመፎካከርና ብቃት ያለው የሚዲያ ኮርፖሬት ለመሆን ወሳኝ መሆኑን አስታውቀዋል ፡፡ባለሙያው ጨምረው እንደገለጹት፤ የስቱዲዮው መብራቶች ራሳቸውን ከአየር ሁኔታው ጋር የሚያስማሙ ማቀዝቀዣዎች ያሏቸው፣ ውጤታማ፣ ኃይል ቆጣቢ፣ ለአጠቃቀም ምቹ እና በርካታ የቀለም አማራጮች ያሏቸው በመሆናቸው መሳሪያዎቹ በዘመናዊነታቸው ከአፍሪካ የመጀመሪያ መሆናቸውን አስረድተዋል ፡፡በዋልታ ስቱዲዮ የሚገኙት እጅግ ዘመናዊ መሳሪያዎች እንደ ቢቢሲ፣ አልጄዚራ፣ ኤቢሲ እና የመሳሳሉት ታላላቅ ዓለም አቀፍ የሚዲያ ተቋማት የሚጠቀሙባቸው እንደሆኑም ቶርስትን ጠቁመዋል ፡፡አፍሪካዊቷ ናሚቢያ ተመሳሳይ ስቱዲዮ መሳሪያዎችን በመጠቀም ከኢትዮጵያ ቀጥላ ሁለተኛዋ አገር መሆኗንም ነው ያመለከቱት ፡፡ተቀማጭነቱ በጀርመን ሙኒክ የሆነው አሪ ኩባንያ ከተመሰረተበት 1909 ዓ.ም ጀምሮ ዲጂታል ካሜራዎችን፣ የስቱዲዮ መብራት መሳሪያዎችንና የሕክምና መሳሪዎችን በማምረት ከዓለማችን ተመሳሳይ ኩባንያዎች ግንባር ቀደም መሆኑን በመጥቀስ ፡፡የቀድሞ ዋልታ ኢንፎርሜሽን ማዕከል ያሁኑ ዋልታ ሚዲያና ኮሙኒኬሽን ኮርፖሬት በታህሳስ  አጋማሽ 1986 ዓመተ ምህረት በጥቂት የሰው ኃይል እንደተመሰረተ በኮርፖሬቱ የተገኘው መረጃ ያመለክታል ፡፡አርታዒ -በሪሁ ሽፈራው